LT ECB -PUBLIC  
 
 
EUROPOS CENTRINIO BANKO NUOMONĖ  
2013 m. birželio 26 d. 
dėl Lietuvos banko makroprudencinių įgaliojimų  
(CON/2013/ 45) 
 
Įžanga ir teisinis pagrindas  
2013  m. gegužės 29  d. Europos Centrinis Bankas (ECB) gavo Lietuvos Respublikos finansų ministerijos 
prašymą pa teikti nuomonę dėl Lietuvos banko įstatymo pakeitimo projekto (toliau – įstatymo projektas).  
ECB kompetencija teikti nuomonę grindžiama Sutarties dėl Europos Sąjungos veikimo 127  straipsnio 
4 dalimi ir 282 straipsnio 5 dalimi ir 1998  m. birželio 29  d. Tary bos sprendimo 98/415/EB dėl 
nacionalinių institucijų konsultavimosi su Europos Centriniu Banku teisės akto projekto nuostatų 
klausimais1 2 straipsnio 1  dalies trečia ir šešta įtraukomis, kadangi įstatymo projektas yra susijęs su 
Lietuvos banku ir taisyklėm is, taikomomis finansų įstaigoms tiek, kiek jos daro esminę įtaką finansų 
įstaigų ir rinkų stabilumui.  Vadovaudamasi Europos Centrinio Banko darbo reglamento 17  straipsnio 
5 dalies pirmuoju sakiniu, Valdančioji taryba priėmė šią nuomonę.  
 
1.  Įstatymo proj ekto tikslas  
1.1 Pagrindinis įstatymo projekto tikslas – įgyvendinti 2011 m. gruodžio 22 d. Europos sisteminės 
rizikos valdybos rekomendaciją ESRV/2011/3 dėl nacionalinių institucijų įgaliojimų makrolygio 
rizikos ribojimo srityje2. 
1.2 Konkrečiai, pagal įstatymo projekt ą Lietuvos bankas paskiriamas už makroprudencinės politikos 
formavimą, skelbimą ir vykdymą atsakinga institucija. Lietuvos bankui nustatoma nemažai 
funkcijų ir suteikiami tam tikri įgaliojimai siekiant savo tikslų šioje srityje.  Įstatymo proj ekte taip 
pat nustatomas bendradarbiavimo nacionaliniu ir tarptautiniu lygiu mechanizmas ir Lietuvos 
bankui suteikiama teisė gauti reikiamą informaciją.  
1.3 Įstatymo projekte taip pat yra nuostatų, kurios nėra susijusios su Rekomendacijos ESRV/2011/3 
įgyve ndinimu, t.  y.: a) Lietuvos banko įstatymo 27 straipsnio 3 dalies pakeitimas, pagal kurį 
paskolos, kurias Lietuvos bankas duoda kredito įstaigoms, gali būti užtikrinamos sudarant su 
kredito įstaiga  finansinio užtikrinimo perduodant užstato nuosavybės teisę  susitarimą; ir 
b) Lietuvos banko įstatymo 55 straipsnio pakeitimas, kuriuo išplečiamas statistinės informacijos 
skelbimo pobūdis ir dažnumas.  
                                                 
1  OL L 189, 1998 7 3, p. 42.  
2  OL C 41, 2012 2 14, p. 1.  
ECB -PUBLIC  
2 1.4 Su ECB nebuvo konsultuojamasi dėl Lietuvos banko įstatymo, kuris įsigalios Lietuvoje įvedus 
eurą, pakeitimo p rojekto3. Jei jo nuostatos yra panašios į įstatymo projekto nuostatas, šioje 
nuomonėje ECB išreikštos pastabos dėl įstatymo projekto taip pat taikomos tam įstatymui.  Jei 
Lietuvos banko įstatymo, kuris įsigalios Lietuvoje įvedus eurą, pakeitimo projekto nuo statos iš 
esmės skiriasi nuo įstatymo projekto nuostatų, su ECB turėtų būti konsultuojamasi dėl to įstatymo 
pakeitimo projekto.  
 
2. Lietuvos banko makroprudenciniai įgaliojimai  
2.1 ECB pritaria veiksmingos makroprudencinės politikos sistemų valstybėse narė se architektūrai, 
atitinkančiai Rekomendacijoje ESRV/2011/3 nustatytus esminius principus.  Be to, ECB mano, kad 
dėl turimos patirties ir esamos atsakomybės finansinio stabilumo srityje ECB ir nacionaliniai 
centriniai bankai turėtų vaidinti pagrindinį vaidm enį vykdant makroprudencinę priežiūrą4. 
2.2 Tuo pačiu Lietuvos banko vykdomos makroprudencinės funkcijos neturėtų paveikti:  a) Lietuvos 
banko funkcinio ir finansinio nepriklausomumo, arba b) pagal Sutartį ir Europos centrinių bankų 
sistemos ir Europos Cent rinio Banko statutą (toliau – ECBS statutas) Europos centrinių bankų 
sistemos vykdomų savo uždavinių5. 
2.3 ECB supranta, kad dabartinės Lietuvos banko įstatymo nuostatos, užtikrinančios Lietuvos banko 
nepriklausomumą jam įgyvendinant visus savo tikslus, at liekant visas funkcijas ir vykdant visą 
veiklą6 – o ne tik tai, kas susiję su kainų stabilumo palaikymu – taip pat apima makroprudencinės 
politikos formavimą ir įgyvendinimą.  
2.4 Be to, ECB supranta, kad pagal įstatymo projekt ą Lietuvos bankui ne tik skiri ama nauja funkcija – 
vykdyti makroprudencinę priežiūrą, bet ir nustatomas naujas tikslas, t.  y. per savo makroprudencinę 
politiką prisidėti prie finansų sistemos stabilumo apsaugos.  Vadovaujantis Sutarties 127 straipsnio 
1 dalimi ir ECBS statuto 2 dalimi, šis tikslas turėtų būti subordinuotas pagrindiniam – kainų 
stabilumo – tikslui.  Tam įstatymo projektas turėtų būti pakoreguotas.  
2.5 Be to, vadovaujantis Sutarties 127 straipsnio 1 dalimi ir ECBS statuto 2 straipsniu, antriniai 
Lietuvos banko tikslai turėt ų būti subordinuoti ir pagrindiniam, ir antriniam ECBS tikslams.  To 
reikia visapusiškai teisinei Lietuvos banko integracijai į Eurosistemą; todėl tam reikalinga teisinė 
nuostata turės įsigalioti euro įvedimo Lietuvoje dieną7. 
                                                 
3  Lietuvos banko įstatymo 1, 6, 7, 8, 11, 12, 14, 19, 20, 25, 31, 33, 35, 36, 38, 47, 49, 50, 53, 54, 541, 55 straipsnių, 
ketvirtojo ir penktojo skirsnių pavadinimų pakeitimo, 26, 27, 28, 29, 30, 32, 37 straipsnių pripažinimo n etekusiais galios 
ir Įstatymo priedo papildymo įstatymo (Valstybės žinios, 2006, Nr. 48 -1699) pakeitimo įstatymo projektas.  
Vadovaujantis šio įstatymo 33 straipsniu, jis įsigalios dieną, nuo kurios Europos Sąjungos Taryba panaikina išlygą dėl 
Lietuvos Resp ublikos pagal Europos Bendrijos steigimo sutarties 122 straipsnio 2 dalyje nustatytą procedūrą.  
4  Žr. Nuomonės CON/2013/30 2.1 punktą.  Visos ECB nuomonės skelbiamos ECB svetainėje www.ecb.europa.eu.  
5  Žr. Nuomonės CON/2013/30 2.3 punktą.  
6  Lietuvos bank o įstatymo 3 straipsnio 2 dalis.  
7  Žr. ECB pranešimą apie konvergenciją, 2013  m. bir želis, p.  42. 
ECB -PUBLIC  
3 2.6 Įstatymo projekto nuostato mis dėl Lietuvos banko ir jo tarnautojų neteisėtais veiksmais padarytos 
žalos atlyginimo8 siekiama įgyvendinti Rekomendacijos ESRV/2011/3 D4 rekomendaciją9. Jomis 
pakartojamos panašios dabartinės Lietuvos banko įstatymo nuostatos dėl žalos, atsiradusios dė l 
neteisėtų veiksmų, susijusių su finansų rinkos priežiūros atlikimu, atlyginimo10. Tačiau šios 
įstatymo projekto nuostatos konkrečiai neįgyvendina D4 rekomendacijos, kuri rekomenduoja 
užtikrinti Lietuvos banko ir jo tarnautojų teisinę apsaugą, kai jie veik ia teisėtai.  Tokia teisinė 
apsauga turėtų būti numatyta įstatymo projekte arba, jei ji jau numatyta kituose įstatymuose11, ECB 
rekomenduoja, kad įstatymo projekte būtų pateikta nuoroda į tokius kitus įstatymus.  
2.7 Vadovaujantis įstatymo projektu, Lietuvos bankas:  a) turi teisę gauti makroprudencinei politikai 
vykdyti reikalingą informaciją12, b) turi užtikrinti tokios informacijos konfidencialumą13, c) turi 
teisę bendradarbiauti ir keistis informacija su ESRV, kitų valstybių narių ir trečiųjų šalių 
makroprude ncinę politiką vykdančiomis institucijomis ir finansų rinkos priežiūros institucijomis ir 
su Sąjungos institucijomis14. 
Pagal įstatymo projektą Lietuvos bankas negali kam nors perduoti arba kitokiu būdu padaryti 
prieinama tokią konfidencialią informaciją, i šskyrus įstatymuose nustatytus atvejus15. ECB 
supranta, kad Lietuvos banko pareiga bendradarbia uti ir kei stis informacija nacionaliniu ir 
tarptautiniu lygiu16 yra vienas iš tokių įstatymuose nustatytų atvejų.  
2.8 Ši nuomonė nedaro poveikio išvadoms dėl toles nių su pirmiau minėta rekomendacija susijusių 
veiksmų vertinimo, kurias ESRV parengs vadovaudamasi 2010 m. lapkričio 24 d. Europos 
Parlamento ir Tarybos reglamento (ES) Nr. 1092/2010 dėl Europos Sąjungos finansų sistemos 
makrolygio rizikos ribojimo priežiū ros ir Europos sisteminės rizikos valdybos įsteigimo17 
17 straipsniu.  
 
3. Lietuvos banko paskolų kredito įstaigoms užtikrinimas  
3.1 Pagal dabartinį Lietuvos banko įstatymo 27 straipsnį Lietuvos bankas turi teisę duoti paskolas litais 
Lietuvoje įregistruotom s kredito įstaigoms, turinčioms savo sąskaitas Lietuvos banke.  Tokios 
paskolos užtikrinamos įkeičiant šį atitinkamos kredito įstaigos turtą:  a) Vyriausybės arba Lietuvos 
                                                 
8  Įstatymo projekte pateiktas naujas Lietuvos banko įstatymo 473 straipsnis.  
9  D4 rekomendacija valstybėms narėms rekomenduojama u žtikrinti makrolygio rizi kos ribojimo institucijos ir jos 
darbuotojų teisinę apsaugą, kai jie veikia teisėtai.  
10  Lietuvos banko įstatymo 45 straipsnis.  
11  Pavyzdžiui, įstatymuose, reglamentuojančiuose bendruosius civilinės atsakomybės klausimus, pavyzdžiui, civiliniame 
kodekse.  
12  Rekomendacijos ESRV/2011/3 C2 rekomendacija ir jos įgyvendinimas įstatymo projekte pateiktu nauju Lietuvos banko 
įstatymo 471 straipsnio 4 dalies 2 punktu.  
13  Rekomendacijos ESRV/2011/3 C2 rekomendacija ir jos įgyvendinimas įstatymo projekte pateiktu nau ju Lietuvos banko 
įstatymo 472 straipsniu.  
14  Rekomendacijos ESRV/2011/3 B4 rekomendacija ir jos įgyvendinimas įstatymo projekte pateiktu nauju Lietuvos banko 
įstatymo 474 straipsniu.  
15  Įstatymo projekte pateiktas naujas Lietuvos banko įstatymo 472 straip snis. 
16  Įstatymo projekte pateikto naujo Lietuvos banko įstatymo 474 straipsnio 2 dalis.  
17  OL L 331, 2010 12 15, p. 1.  
ECB -PUBLIC  
4 banko skolos vertybinius popierius, b) užsienio valiutą arba tauriuosius metalus, c) v ekselius, kitus 
skolinius įsipareigojimus ir nekilnojamąjį turtą, atitinkančius Lietuvos banko nustatytas sąlygas.  
Paskolos taip pat gali būti užtikrinamos valstybės garantija ar kredito įstaigos laidavimu ar 
garantija.  
3.2 Įstatymo projekte nust atyta, kad , be minėtų užtikrinimo rūšių, paskolos litais, kurias Lietuvos 
bankas duoda kredito įstaigoms, taip pat gali būti užtikrinamos sudarant su kredito įstaiga 
finansinio užtikrinimo perduodant užstato nuosavybės teisę susitarimą.  
3.3 ECB pažymi, kad nors euro  neįsivedusios valstybės narės išlaiko savo įgaliojimus pinigų politikos 
srityje, vis dėlto joms yra naudinga siekti suderinamumo su Eurosistemos standartais, kad tose 
valstybėse narėse esančios kredito įstaigos galėtų susipažinti su antrinę rinką turinčio  ir antrinės 
rinkos neturinčio turto Eurosistemos tinkamumo kriterijais, kurie bus joms taikomi įvedus eurą.  
ECB supranta, kad Lietuvos banko įstatymo 27 straipsnis bus panaikintas18 tą dieną, nuo kurios 
Europos Sąjungos Taryba panaikins išlygą dėl Lietuvos  Respublikos pagal Sutarties 140 
straipsnyje nustatytą procedūrą, t.  y. Lietuvoje įvedus eurą.  
 
Ši nuomonė bus skelbiama ECB svetainėje.   
 
 
Priimta Frankfurte prie Maino 2013 m. birželio 26 d. 
 
[paraš as] 
 
ECB Pirmininkas  
Mario DRAGHI  
                                                 
18  Lietuvos banko įstatymo 1, 6, 7, 8, 11, 12, 14, 19, 20, 25, 31, 33, 35, 36, 38, 47, 49, 50, 53, 54, 541, 55 straipsnių, 
ketvirtojo i r penktojo skirsnių pavadinimų pakeitimo, 26, 27, 28, 29, 30, 32, 37 straipsnių pripažinimo netekusiais galios 
ir Įstatymo priedo papildymo įstatymas. Valstybės žinios, 2006, Nr. 48 -1699.  Vadovaujantis šio įstatymo 33 straipsniu, 
jis įsigalios dieną, nuo k urios Europos Sąjungos Taryba panaikina išlygą dėl Lietuvos Respublikos pagal Europos 
Bendrijos steigimo sutarties 122 straipsnio 2 dalyje nustatytą procedūrą.